**CSENGŐD KÖZSÉG POLGÁRMESTERE**

**ELŐTERJESZTÉS**

(A Képviselő-testület 2019. május 28-ai ülésére)

**Tárgy: Beszámoló az Önkormányzat és intézményei 2018. évi költségvetésének végrehajtásáról (zárszámadásról szóló rendelet megalkotása)**

Az államháztartásról szóló 2011. évi CXCV. törvény (továbbiakban: Áht.) értelmében a helyi önkormányzatoknak a tárgyévet követően költségvetési beszámolót kell készíteni.

Az Áht. 87.§ b) pontja szerint a vagyonról és a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

Az Áht. 91.§ (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/A. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

Az Áht. 91.§(2) bekezdése szerint a zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti **mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni**,

*b)* a helyi önkormányzat **adósságának állományát lejárat, a Gst. 3. §-a szerinti adósságot** keletkeztető ügyletek, bel- és külföldi irányú kötelezettségek szerinti bontásban,

*c)* **a vagyonkimutatást**, és

*d)*a helyi önkormányzat tulajdonában álló gazdálkodó **szervezetek működéséből származó kötelezettségeket, a részesedések alakulását.**

Az Önkormányzat az Áht. 87.§ a) pontja szerinti és a zárszámadás alapját képező, a számviteli jogszabályok szerinti éves költségvetési beszámolótelkészítette.

**1. Az önkormányzati feladatellátás általános értékelése**

Az Önkormányzat az önkormányzati törvényben előírt kötelező feladatait 2018. évben is ellátta, az intézményei működését biztosítani tudta.

Ezen túlmenően az önként vállalt feladatok finanszírozását is megoldotta anélkül, hogy az a kötelező feladatellátást veszélyeztette volna.

Az Önkormányzat nagy hangsúlyt fektetett a különböző pályázati lehetőségek és egyéb központi költségvetési támogatási források feltárására, ezzel is elősegítve a működési és fejlesztési források növelését.

A pályázati forrásokból megvalósuló beruházások bevételi és kiadási adatait a zárszámadási rendelet 3. 5., 6. számú melléklete tartalmazza.

Csengőd Község Képviselő-testülete (továbbiakban: Képviselő-testület) a 2018. évi költségvetését a 2/2018. (II.28.) önkormányzati rendeletében alkotta meg.

A Képviselő-testület 2018. évben két alkalommal módosította a 2018. évi költségvetést.

A jogszabályi előírásoknak megfelelően a költségvetési rendeletben és a számviteli nyilvántartásban egyaránt elkülönítetten kell kimutatnunk az Önkormányzat intézményei bevételeit és kiadásait.

A zárszámadási rendelet

* az **Önkormányzat,**
* **a Csengődi Polgármesteri Hivatal,**
* **a Família Szociális Alapszolgáltatási Központ és**
* **a Csengődi Napközi Otthonos Óvoda** előirányzatait tartalmazza.

A zárszámadási rendeletben a bevételi és kiadási előirányzatok, valamint a pénzforgalmi teljesítések adatai a szétválasztott tevékenységeknek megfelelően kerültek meghatározásra.

A településen az Önkormányzat, a Polgármesteri Hivatal a Csengődi Napközi Otthonos Óvoda és a Família Szociális Alapszolgáltató Központ tekinthető önállóan működő költségvetési szervezetnek, amely intézmények kötelesek önálló költségvetést és beszámoló-jelentést készíteni.

**2. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket**

**I. Bevételi források és azok teljesítése**

2018. évben az Önkormányzat főbb bevételi források figyelembevételével tervezte meg a 2018. évi költségvetését.

2018. évben az Önkormányzat legfőbb bevételi forrása a Működési célú támogatások államháztartáson belülről

|  |  |  |  |  |
| --- | --- | --- | --- | --- |
|  | **Költségvetési kiadás főösszeg** | **Finanszírozási kiadás** | **Költségvetési bevétel főösszeg** | **Finanszírozási bevétel** |
| **Eredeti előirányzat** | 719 083 077 | 100 000 000 | 523 594 231 | 295 488 846 |
| **Módosított előirányzat** | 797 212 663 | 163 549 189 | 601 218 085 | 359 543 767 |
| **Teljesítés** | 450 579 441 | 163 440 283 | 548 428 512 | 359 249 986 |

A bevételeket részletesen a 3. számú melléklet tartalmazza.

A rendelet-tervezetből megállapítható, hogy az Önkormányzat bevételeinek legnagyobb részét az állami támogatások adják. Jelentős részt képez az adóbevétel.

**Az önkormányzat főbb bevételei:**

* Az Önkormányzat a több ingatlant és üzletrészt értékesített összesen 1 823 266.- értékben.
* A TOP-1.4.1-16-BK1-2017-00007. és TOP-3.2.2-15-BK1-2016-00003. számú projektek vonatkozásában az előleg megérkezett Elkülönítetten államkincstári számlán található.
* A TOP-5.3.1-16-BK-2017-00004. projekt vonatkozásában az Önkormányzat 27 203 979. forint támogatást nyert el. A támogatás előlegének lehívására nem került sor.
* Az Önkormányzat a Magyarország 2018. évi központi költségvetéséről szóló 2017. évi C. törvény (a továbbiakban: Kvtv.) 3. melléklete szerinti Önkormányzati feladatellátást szolgáló fejlesztések támogatása 15 000 000.-Ft, vissza nem térítendő támogatásban részesült.
* A Kvtv.3. mellékletének I. 9. pontjában szabályozott települési önkormányzatok szociális célú tüzelőanyag vásárlásához kapcsolódó támogatása jogcímen és a 2017. évi szociális tüzifa kiegészítéseként 3 251 200.- forint támogatást nyert el.
* A Kvtv. 3. mellékletének I. 10. a) pontjában szabályozott önkormányzatok rendkívüli támogatása jogcímen 1 500 000.- Ft vissza nem térítendő támogatásban részesült.
* Az Önkormányzat a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatása keretében 2 220 000.- Ft támogatást igényelt.
* Az önkormányzati ASP rendszer működtetésének támogatása érdekében 253 600.- forint támogatásban részesült.
* a Kvtv. 3. melléklet II.3. pont szerinti Óvodai kapacitásbővítést célzó beruházások támogatása jogcímen 35 049 000.- Ft támogatásban részesült.

**3. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)**

**Az Önkormányzat és intézményei a 2018. évben igyekezett gazdaságosan működni. Az Önkormányzat összes tárgyévi kiadása 614 019 724.- Ft**, Részletesen a zárszámadásról szóló rendelet-tervezet 5. számú mellékletében).

Az önkormányzat főbb kiadásai a működési kiadásain kívül:

* Az Önkormányzat az óvodabővítéssel és az energetikával kapcsolatos beruházásokat elvégezte, amelynek pénzügyi teljesítésére 2018.évben sor kerül.

**4. Vis maior feladatok**

Vis maior feladatokra sem bevételt, sem kiadást nem terveztünk, ezen a jogcímen, teljesítés sem történt.

**5. Maradványok változásának tartalma és okai**

A rendelet-tervezet 11. számú mellékletként csatolt maradvány-kimutatás tartalmazza az Önkormányzat és intézményei, valamint a konszolidált maradvány-kimutatást:

|  |  |  |  |  |
| --- | --- | --- | --- | --- |
| **Csengőd Község Önkormányzata** | **Csengődi Polgármesteri Hivatal** | **Família Szociális Alapszolgáltatási Központ** | **Csengődi Napközi Otthonos Óvoda** | **Összesen** |
|
| **293 580 866** | **53 307** | **87 599** | **62 998** | **293 658 774** |

**6. Értékpapír- és hitelműveletek alakulása, a hitel-állomány:**

A Képviselő-testület az Önkormányzat zavartalan működése érdekében döntött, a Fókusz Takarékszövetkezettől történő,**30 000 000.- Ft folyószámlahitel igénybevételéről.**

**2018. évben halmozottan 154 891 094.-Ft hitel igénybe vételére került sor.**

Az Önkormányzat értékpapírral nem rendelkezik.

**7. A vagyon alakulása**

A vagyon alakulását Rendelet 12/A-C.számú melléklete tartalmazza.

A vagyon alakulást meghatározó főbb elemek:

* Az Önkormányzat a 4/2018. (I.15.) Kt. határozattal megvásárolta a Csengőd 053/9 hrsz-ú ingatlant 1 000 000.- Ft-ért
* Az Önkormányzat az 52/2018. (IV.24.) Kt. határozattal megvásárolta a Csengőd 52 hrsz-ú ingatlant 3 000 000.- Ft-ért
* Az Önkormányzat két pályázattal kapcsolatos beruházását, aktivált óvodaépületének bővítését és energetikai felújítás
* A TOP-1.4.1-16-2017-00007. és a TOP-3.2.2-15-2016-00003. projektek tervei is elkészültek.
* Az Önkormányzat értékesítette
	+ a 42/2018. (III.29.) Kt. határozattal az Izsák-KOM Kft-ben lévő üzletrészét,
	+ a 119/2018. (X.30.) kt. határozattal a Csengődi 02/39 hrsz-ú ingatlant,
	+ a 75/2018. (VI.26.) Kt. határozatottal az Izsáki Regionális hulladéklerakót.

**Környezetvédelmi Alap**

a környezet védelmének általános szabályairól szóló 1995. évi LIII. törvény 58.§ (5) bekezdése szerint A települési önkormányzati környezetvédelmi alap felhasználásáról a képviselő-testületnek évente a költségvetési rendelet (Áht. 65. §) és a zárszámadás (Áht. 85. §) elfogadásával egyidejűleg kell rendelkeznie.

|  |  |  |  |
| --- | --- | --- | --- |
| Nyitó pénzkészlet | Bevétel | Kiadás | Zárópénzkészlet |
| 3 976 664 | 1 795 344 |  |  |
|  |  | 318 738 |  |
|  |  |  | 5 453 270 |

Az Alapban bevételként jelent meg az 1.772.547.- forintösszegű vízszennyezési bírság, 22.797.- forint betétkamat)

Kiadás volt a csengődi szennyvíztisztító teleppel kapcsolatos szennyezés - csökkentési ütemterv 318.738Ft értékben és a 1 238 forint bankköltség.

**A fentiek alapján javasolom, hogy a Képviselő-testület a Község 2018. évi zárszámadásáról szóló rendelet-tervezetet fogadja el.**

**C s e n g ő d, 2019. május 24.**

 **Lajter Ferenc sk.**

polgármester

**Csengőd Község Önkormányzata Képviselő-testületének**

**/2019.( . .) rendelete**

**Az önkormányzat 2018. évi zárszámadásáról**

Csengőd Község Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Csengőd Község Önkormányzatának Képviselő-testületének az önkormányzat szervezeti és működési szabályzatáról szóló 1/2018(II.28.) önkormányzati rendelet 30.§ (5) bekezdés b)pontja szerint a Környezetvédelmi Bizottság, a Pénzügyi Bizottsága, Szociális Bizottság és az Ügyrendi Bizottság véleményének kikérésével a következőket rendeli el:

**A rendelet hatálya**

**1.§.**

A rendelet hatálya kiterjed Csengőd Község Önkormányzatára, valamint az önkormányzat által alapított és fenntartott költségvetési szervekre.

**Az önkormányzat bevételi és kiadási főösszegei**

**2.§**

(1) A Képviselő-testület Csengőd Község Önkormányzata Képviselő-testülete az önkormányzat 2018. évi zárszámadását

|  |  |  |
| --- | --- | --- |
| 548 428 512.- | azaz:   | Ötszáznegyvennyolcezer-négyszázhuszonnyolcezer-ötszáztizenkét forint teljesített költségvetési bevétellel, |
| 359 249 986.-  | azaz: | Háromszázötvenkilencezer-kettőszáznegyvenkilencezer-kilencszáznyolcvanhat forint finanszírozási bevétellel, |
| 450 579 441.-.- | azaz: | Négyszázötvenmillió-ötszázhetvenkilencezer-négyszáznegyvenegy forint teljesített költségvetési kiadással, |
| 163 440 283.- | azaz: | Százhatvanhárommillió-négyszáznegyvenezer-kettőszáznyolcvanhárom-forint finanszírozási kiadással, |
| 293 658 774.- | azaz: | Kettőszázkilenchárommillió forint maradvánnyal, |

állapítja meg.

(2) A Képviselő-testület a költségvetés végrehajtásának összevont adatait a 2. mellékletben, a részletes bevételeit és kiadásait a 3. és 5. mellékletben, az önkormányzat által irányított költségvetési szervek bevételeit a 4. mellékletben foglaltak szerint jóváhagyja.

**Kiadási előirányzatok**

**3.§**

(1) A Képviselő-testület a költségvetési kiadások teljesítését a finanszírozási kiadásokkal az 5. melléklet szerinti részletezésben állapítja meg.

(2) A Képviselő-testület a felhalmozási célú költségvetési kiadási előirányzatok teljesítését feladatonkénti és célonkénti bontásbana 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet tartalmazza.

**Maradvány jóváhagyása**

**4. §**

(1) A Képviselő-testület a 2018. évi maradványát 293 658 774**.-** Ft összeggel, a 11. mellékletben foglaltak szerint jóváhagyja.

(2) A Képviselő-testület megállapítja, hogy 7. melléklet szerint a 2018. évi céltartalék nem volt.

**Egyszerűsített beszámoló**

**5. §**

A Képviselő-testület az Önkormányzat 2018. december 31-i állapot szerinti

a) mérlegét a 12/B. mellékletben

b) eredménykimutatását a 13. mellékletben

c) maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat a vagyonkimutatását a 12/A., 12/B., 12/C. mellékletekben foglaltak szerint jóváhagyja.

**Követelések, kötelezettségek**

**7. §**

A Képviselő-testület

a) az Önkormányzat többéves kihatással járó döntések számszerűsítését, évenkénti bontásban, a 9. mellékletben,

b) az Önkormányzati hitelek és nyújtott kölcsönök állományát, lejárat, hitelezők/kötelezettek és eszköz részletezettsége szerint; a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

c) az Önkormányzat adósságot keletkeztető fejlesztési céljait a 10. mellékletbenfoglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetés napján lép hatályba.

**INDOKLÁS**

**az Önkormányzat 2018. évi zárszámadásáról szóló**

**…/2019. (….) önkormányzati rendeletéhez**

Az Önkormányzat az Önkormányzat 2018. évi zárszámadásáról szóló rendeletét

* a Magyarország Alaptörvénye 32. cikk (2) bekezdésében
* a Magyarország Alaptörvénye 32. cikk (1) bekezdés f) pontjában

foglaltak alapján alkotja meg.

A rendelet megalkotásakor figyelembevételre kerül

* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011.(XII.31.) Korm. rendelet (továbbiakban: Ávr.),
* Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.),
* Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),
* a jogszabályszerkesztésről szóló 61/2009. (XII.14.) IRM rendelet,
* a jogalkotásról szóló 2010. évi CXXX. törvény (továbbiakban: Jat.)

**1.§-ához**

A rendelet hatályáról rendelkezik.

**2. -3.§-aihoz**

A rendelet meghatározza az önkormányzat bevételeit és kiadásait. A rendelet figyelembe veszi az Áht. 23.§-át, valamint az Ávr. 24.§-át.

A rendelet figyelembe veszi az Áht. 86.§ (5) bekezdése, valamint az Ávr. 149. és 155. §-a előírásait.

A rendelet az Áht. 23.§ (1) és 91.§ (2) bekezdései rendelkezéseit figyelembe veszi.

**4.§-ához**

A rendelet megfelel az Áht. 86. § (5) bekezdése, valamint az Ávr. 149. § és 155. § előírásainak.

**5-7. §-aihoz**

A rendelet az Áht. 91.§ (2) bekezdése rendelkezéseinek megfelelően készült.

**8. §**

Az Áht. 91.§ (1) és a Jat. 7.§ (1) bekezdése rendelkezése alapján.

**HATÁSVIZSGÁLATI LAP**

**az Önkormányzat 2018. évi zárszámadásáról szóló**

**…/2019. (. ….) önkormányzati rendeletéhez**

1. **Társadalmi hatások**

Az államháztartás információs rendszerét úgy alakították ki, hogy elemzésre, értékelésre alkalmas módon segítse az államháztartási pénzügyi folyamatokat.

1. **Gazdasági, költségvetési hatások**

A rendeletben foglaltak végrehajtásának nincsenek jelentős hatásai az önkormányzat gazdasági működésére, költségvetésére, mivel a 2018. évi pénzmaradvány beépítése már megtörtént a 2019. évi költségvetésébe.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A nem jelent jelentős többletfeladatot a rendelet alkotása.

1. **A jogszabály megalkotásának szükségessége, a jogalkotás elmaradásának várható következmények**

A jegyző által készített zárszámadási rendelet-tervezetet a polgármester terjeszti a képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A képviselő-testület az államháztartásról szóló 2011. évi CXCV. törvény 91.§ (1) bekezdésében meghatározott feladatkörében eljárva a zárszámadásról rendeletet alkot.

A kötelezettség elmulasztása esetén törvényességi eljárás lefolytatásának van helye.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.